Arrow Airin lento 1285

Arrow Airin lento 1285 oli Arrow Airin tilauslento Kairosta Kölnin ja Ganderin kautta Fort Campbelliin. Se kuljetti kotiin palaavia yhdysvaltalaissotilaita, jotka olivat osallistuneet Multinational Force and Observers -rauhanturvatehtävään Siinain niemimaalla. Pian lennon noustua Ganderin kansainväliseltä lentoasemalta 12. joulukuuta 1985 se syöksyi maahan noin kilometrin päässä lentoasemalta. Kaikki Douglas DC-8-63CF -koneessa ollutta 248 matkustajaa ja kahdeksan miehistön jäsentä kuolivat onnettomuudessa.

Onnettomuustutkintalautakunta ei kyennyt selvittämään onnettomuuteen johtanutta tarkkaa tapahtumaketjua, mutta piti todennäköisimpänä, että siiville kertynyt jääkerros johti lentoonlähdön jälkeen nosteen vähenemiseen ja ilmanvastuksen lisääntymiseen, joka aiheutti sakkauksen ja maahansyöksyn. Tutkintaraportin julkaisemisen jälkeen neljä lautakunnan jäsentä jätti eriävän mielipiteen, jonka mukaan onnettomuuden aiheutti koneessa tapahtuneista räjähdyksistä johtunut tulipalo.

pienoiskuva|vasen|Onnettomuuskone vuonna 1979 UTA:n väreissä.

 Lähteet 

Luokka:Vuoden 1985 lento-onnettomuudet
Luokka:Lento-onnettomuudet Kanadassa
Luokka:Newfoundland ja Labradorin liikenne